KOŠARKA - Sportska škola - 97' godište – prijateljska utakmica Gorica - Samobor 48:60\nOdmah poveli i sigurno završili\nSAMOBOR: Sladić 18, Srabotnak 8, Guberina 3, Iviček 2, Antunović 4, Borić 4, Zelić 4, Matijaščić, Vrbančić, Pukšar 1, Čižmešija 4, Belamarić 12.\nMladi košarkaši Samobora, predvođeni već iskusnim bekom Belamarićem i krilom Sladićem, odigrali su više nego odlično u gostima protiv ekipe Gorice. Od samog početka Samoborci su poveli desetak i više razlike tako da su u drugom poluvremenu svi igrači dobili priliku za igru te su i oni vrlo kvalitetno odigrali. Na kraju zaslužena pobjeda Samoboraca i najava da će ova ekipa na jesen uspješno zamijeniti u ligaškom natjecanju sadašnju mlađu kadetsku ekipu Samoboraca.\nKod Samoboraca istakli su se učinkovitošću Sladić s 18, Belamarić s 12 i Srabotnak s 8 koševa.\nRUKOMET - Rukometaši Rudara okončali sezonu u 2. HRL zapad na sedmom mjestu\nNa kraju natjecateljske sezone seniorska ekipa Rudara zauzela je 7. mjesto na drugoligaškom zapadu. U sezonu se ušlo bez rezultatskih imperativa, s ciljem da se što više prilike pruži mladim igračima iz kadetske ekipe, kako bi stekli potrebno igračko iskustvo za nastupe u drugoligaškoj konkurenciji. Sukladno postavljenim ciljevima, a i nakon saznanja da iz lige nitko neće ispasti nakon odustajanja ekipa Zagreb CO II i Trsata, dotad standardnim prvotimcima Vanji Kušički i Josipu Štajnkleru omogućen je prelazak u RK Bedekovčina, odnosno HRK Karlovac. Sigurno da je odlazak dvojice ponajboljih igrača imao za posljedicu osvajanje manje bodova, ali je isto tako otvoren prostor za veću minutažu, a time i igrački napredak mladih igrača. Bilo je tijekom sezone i pehova, poput ozljeda ključnih igrača, ali i čudnovatih sudačkih odluka u posljednjim sekundama koje su za posljedicu imale gubitak bodova (Bedekovčina, Kozala).\nVelik problem u radu predstavljao je nedovoljan broj termina za trening, a i ono što je bilo na raspolaganju bilo je u neprimjerenim terminima. U klubu izražavaju nadu da će se nakon otvaranja sportske dvorane u Rudama stvoriti optimalni uvjeti za trening i natjecanje svih selekcija RK Rudar. U nadolazećem prijelaznom roku uprava i struka kluba nastojat će osigurati određena igračka pojačanja, koja bi uz postojeći igrački kadar bila jamac uspješne sljedeće natjecateljske sezone, u kojoj će cilj biti plasman među prve četiri ekipe.\nNa igralištu RK Rudar u Rudama u subotu, 29. svibnja, s početkom u 19 sati bit će održano sada već 4. po redu završno druženje svih ekipa RK Rudar, na koje su pozvani svi igrači i njihovi roditelji. Iz kluba poručuju da će jelovnik biti standardan kao i prethodnih godina, ali u povećanim količinama.\nRUKOMET - Pri kraju su ili su već gotova natjecanja mlađih kategorija Rukometnog kluba Rudar\nStasaju nadarene generacije\nBrojni pogon mladih rukometaša RK Rudara iz Ruda imao je, ukupno gledajući, vrlo uspješnu sezonu, jer su sve generacije u svojim natjecanjima ostvarile plasman pri samom vrhu, u konkurenciji brojnih renomiranih prvoligaških i drugoligaških ekipa.\nKadeti, 1. HKRL - borba za 4. poziciju\nKadeti Rudara u posljednjem krugu natjecanja 1.HKRL igraju odlučujuću utakmicu za potvrdu visokog 4. mjesta s direktnim konkurentom HRK Karlovac. Trenutno i Rudar i Karlovac imaju po 38 osvojenih bodova. U slučaju pobjede nad ekipom Karlovca, Rudari bi bili u značajnoj prednosti, jer Karlovčani još igraju s trećeplasiranim Medveščak NFD, dok Rudari za protivnika imaju posljednjeplasiranu ekipu Crikvenice i sve osim pobjede bilo bi pravo malo čudo. Rudari će nakon dužeg vremena biti kompletni, jer će im se pridružiti mlađi kadeti Andrej Trčak, Filip Skendrović i Ivan Ledinski, a dodatni motiv svakako je i činjenica da igraju protiv ekipe koja u svojim redovima ima četiri kadetska reprezentativca Hrvatske. Našim dečkima želimo puno sreće i nadamo se da će ostvariti povjesni rezultat za Rudar.\nMlađi kadeti, 1. HMKRL – na kraju šesti\nIako su u posljednjem kolu uvjerljivo svladali ekipe Zameta i Matulja, mlađi kadeti Rudara završili su natjecanje u 1. Hrvatskoj mlađoj kadetskoj rukometnoj ligi - zapad osvojivši u konkurenciji 23 ekipe odlično 6. mjesto te time i pravo da u sljedećoj natjecateljskoj sezoni nastupaju u jedinstvenoj 1. Hrvatskoj kadetskoj rukometnoj ligi, koja okuplja najbolje ekipe tog uzrasta iz cijele Hrvatske.\nDo posljednjeg kola postojala je mogućnost osvajanja 5. mjesta, čime bi mlađi kadeti Rudara ostvarili plasman na završnicu prvenstva, ali iznenađujuće pobjede ZG Dubrave u posljednjem kolu u Karlovcu omogućile su istoimenoj ekipi da za 1 bod pretekne ekipu Rudara i osvoji to 5. mjesto. Iako postoji mali žal za propuštenom mogućnošću nastupa u završnici, ostvareni rezultat je velik uspjeh ove generacije talentiranih rukometaša, ali i odličnih sportaša i mladih ljudi u cjelini. U 22 odigrane utakmice mlađi kadeti Rudara ostvarili su 16 pobjeda, 2 neodlučena rezultata i samo 4 poraza, osvojivši 34 boda, čak 7 bodova više u odnosu na prethodnu sezonu. Od ekipa koje su izborile završnicu PH, Rudari su pobijedili ekipe Zameta i ZG Dubrave, a s ekipom Dubrave odigrali su neodlučeno. Sve u klubu, ali i one koji gledaju i prate ekipu mlađih kadeta, veseli činjenica da dečki igraju lijepo za oko, ali i prepoznatljivo borbeno, kako je to u tradiciji RK Rudar. Do kraja natjecateljske sezone pred Rudarima su još dvije utakmice u Međužupanijskoj ligi, u kojoj trenutno zauzimaju drugo mjesto s bodom zaostatka, ali i sa čak 4 utakmice manje od trenutno prvoplasiranog Medveščaka.\nDječaci 1998. godište i mlađi, završnica PH – vrlo dobri šesti\nSelekcija dječaka RK Rudar, rođenih 1998. i mlađi, sudjelovala je u završnici prvenstva Hrvatske, koje je održano u Čakovcu u drugoj polovici svibnja i u konkurenciji 20 ponajboljih ekipa tog uzrasta iz cijele Hrvatske zauzela visoko 6. mjesto. U natjecanju po grupama Rudari su ostvarili četiri uvjerljive pobjede, redom svladavši ekipe Zagreba CO, Dubrave, Metkovića i domaćina San-Športa iz Čakovca te na taj način kao prvaci skupine osigurali nastup u četvrtfinalu.\nVoljom žrijeba Rudari su u četvrtfinalnoj utakmici za protivnika imali svoje stare rivale, ekipu RKŠ Karlovac, kasnije prvake Hrvatske. U uzbudljivoj i neizvjesnoj utakmici, u kojoj su Rudari nastupili oslabljeni neigranjem Rudija Oslakovića, Dominika Fulira i Ante Barišića, pretrpljen je poraz 12:9, a to je ujedno i najmanja razlika kojom je ekipa Karlovca svladala nekog svog protivnika. U finalu Karlovčani su svladali ekipu Matulja 17:10.\nU razigravanju za plasman od 5. do 8. mjesta, Rudari su se ponovo susreli s Metkovićem i pobijedili 18:14. U borbi za 5. mjesto, već umorni od treće utakmice u svega pet sati i oslabljeni neigranjem povrijeđenog Lovre Gaće, Rudari su pretrpjeli poraz od ekipe Zameta 11:4 (na poluvremenu je bilo 4:3 za Riječane). Na kraju možemo zaključiti da je bilo malo sportske sreće pri žrijebu, vjerovatno bi u ovom tekstu pisali o još jednoj osvojenoj medalji, ali i 6. mjesto u Hrvatskoj predstavlja veliki uspjeh ove talentirane generacije mladih rukometaša Rudara.\nSamobor – Stupnik 3:1 (1:0)\nNeopterećeni i ležerni\nStrijelci: 1:0 Raić(26), 2:0 Mišura(48), 3:0 Grgečić(65), 3:1 Štulec(86)\nSAMOBOR: Štefković, Zeman, Hainešek, Novak, Raić, Pavlović, Brujić, Horvat (od 57. Puškarić), Mišura (od 65. Barun), Grgečić (od 78. Čejvan), Frajt\nSTUPNIK: Branković, Fabek, Švigir (od 35. Relota), Šavorić, Rodić, Gotal, Levanić, Furić (od 57. Nimac), Štulec, Šporčić, Sikora (od 61. Delač)\nSamoborci su odigrali lijepih 90 minuta, neopterećeni spoznajom da više ne mogu stići do prvog mjesta. Prvi put se mreža gostiju trese u 26. minuti kada je Raić iz slobodnog udarca prebacio živi zid i neobranjivo pogodio za 1:0. Do drugog pogotka početkom nastavka Samoborci su stigli iz kornera koji je izveo Hainešek, a precizan je sa svega par metara glavom bio Mišura. Povtrda domaće pobjede dolazi u 65. minuti kada Grgečić koristio ubacivanje Novaka, a počasni gol za goste iz Stupnika postiže Štulec odmjerenim udarcem s ruba 16 – erca pred kraj susreta.\nUdarnik – Sava 4:1 (3:1)\nPomoćnici: Novak (Kraj Donji) i Gregurić (Brdovec)\nStrijelci: 1:0 Sokol(13), 2:0 Nikolić(31), 3:0 Šunić(37), 3:1 Sastić(39), 4:1 Fridrih(55)\nUDARNIK: Kranjčec, Japec, Šunić (od 64. Košković), Sokol (od 70. Radočaj), Rus, Huzjak (od 58. Mršić), Domitrović, Grlić, Fridrih, Prelec, Nikolić\nSAVA: Vorgić (od 46. Duspara), Drenški, Golemović, Penić (od 63. Borovec), Sastić, Blažević, Ovčariček, J. Matošević, Stipić, Kočnar, M. Matošević\nIgrač utakmice: Ivan Prelec (Udarnik)\nNovi poraz Save koja se namjerila na kvalitetnijeg suparnika iz Kurilovca. Domaćini su već do 37. minute prelomili susret i imali uvjerljivo vodstvo od 3:0. Gosti uzvračaju u 39. kada odbijanac pred domaćim vratima koristi Sastić za 3:1. No, nakon samo deset minuta u drugom dijelu domaćini ponovno odlaze na „+ 3“ golom Fridriha i tu prestaje svaka rezultatska neizvjesnost.\nNakon 31. kola vodi Dugo Selo sa 69 bodova, drugi je Samobor sa 62, dok je Sava na petnaestom mjestu s 36 bodova.


Popunjavanje formulara prilikom popisa, ilustrativna fotografija\nNakon objave rezultata popisa stanovništva i domaćinstava u BiH uslijedile su i prve reakcije.\nPredsjednik Narodne skupštine RS Nedeljko Čubrilović izjavio je da institucije tog entiteta, u skladu sa nedavno usvojenim zaključcima Skupštine, neće priznati rezultate popisa.\nLider Partije demokratskog progresa Branislav Borenović podsjeća da su stranke iz Republike Srpske tražile odgodu objave rezultata.\n''Nažalost, desilo se ono što je po meni potpuno loše, da mimo dogovora i saglasnosti svih institucija nadležnih za statistiku, bude donešena odluka koja je potpuno pogrešna. Mi je ne možemo, naravno, prihvatiti. Mi ćemo nastaviti da je osporavamo i evo ponovo ćemo imati neku vrstu i političke i svake druge krize'', kaže Borenović.\nPopunjavanje formulara, ilustrativna fotografija\nPredsjedavajući predsjedništva Bosne i Hercegovine Bakir Izetbegović, nakon sastanka sa njemačkom kancelarkom Angelom Merkel, rekao je da je svjestan zategnute političke situacije oko popisa, ali da se ona može ublažiti.\n''To objavljivanje će izazvati dodatne nervoze u dijelu BiH i trebaće vremena da to saniramo", ocjenjuje Izetbegović i dodaje: "Bez obzira ko je tu upravu, mi smo svi suvlasnici i države Bosne i Hercegovine i procesa koji vladaju u njoj i tu će trebati donositi mudre odluke. Dakle, rezultati su takvi kakvi su, u meritum rezultata se neće moći ulaziti, ali vidjećemo na koji način amortizirati reakcije koje će zbog toga doći."\nAnalitičari ocjenjuju da je popis stanovništva, od trenutka pregovora da se uopšte održi do objave rezultata, bio ispolitiziran.\nProfesor Slavo Kukić ima svoje obrazloženje za to što je Republika Srpska odbila da prihvati rezultate popisa: ''Procjena, po mom sudu, političke klase na prostoru Republike Srpske jeste da su popisi iznjedrili nešto više nesrba no što su te partije prethodno kalkulirale i tu je nastao problem. Zato su one tražile brisanje 200.000 popisnica.''\nProfesor Miodrag Živanović, pak, smatra da će se nesuglasice između entiteta u ovom slučaju ponovo prelamati preko leđa građana.\n''U svakom slučaju nakon više od tri godine besmisleno je objavljivati bilo kakve podatke. I one koje planira da objavi RS i one koji su danas objavljeni, jer za tri godine mnogo toga se promijenilo, od migracija nadalje", kaže Živanović i dodaje: "To jedino može koristiti kao politički argument za neke svađe opet po leđima građana i opet protiv nas koji smo taoci tih besmislenih politika.''\nMakroekonomistica Azra Hadžiahmetović\nMakroekonomistica Azra Hadžiahmetović, koja je bila član radne grupe Parlamenta BiH za dogovor oko raspisivanja popisa, kaže kako je žalosno da se demografski, ekonomski i drugi podaci bacaju u sjenu politike, iako se zna da bez tih podataka BiH ne može niti ka EU niti ka investitorima.\n''Nažalost, ovdje je dodato upravo ono što je najosjetljivije pitanje u BiH, a to je etnička struktura. Niko ne govori o imovini, o gazdinstvima o poljoprivrednom zemljištu, o socijalnom ili bilo kojem drugom elementu koji može biti relevantan u BiH . Ovdje se, nažalost, samo govori koliko ima Srba, Hrvata, Bošnjaka, na kojoj teritoriji itd. To je postalo ključno pitanje i ne znam šta dobivamo s tim'', zaključuje Hadžiahmetović.\nPredsjedništvo BiH bez ozbiljnih poruka za Merkel